CELEX: 62012CN0590
Language: el
Date: 2012-12-17 00:00:00
Title: Υπόθεση C-590/12: Αίτηση για την έκδοση προδικαστικής αποφάσεως, την οποία υπέβαλε το Amtsgericht Winsen (Luhe) (Γερμανία) στις 17 Δεκεμβρίου 2012 — Andrea Merten κατά ERGO Lebensversicherung AG

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/17
            
         Αίτηση για την έκδοση προδικαστικής αποφάσεως, την οποία υπέβαλε το Amtsgericht Winsen (Luhe) (Γερμανία) στις 17 Δεκεμβρίου 2012 — Andrea Merten κατά ERGO Lebensversicherung AG
   (Υπόθεση C-590/12)
   2013/C 46/31
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Winsen (Luhe)
   
      Διάδικοι στην υπόθεση της κύριας δίκης
   
   
      Ενάγουσα: Andrea Merten.
   
      Εναγόμενη: ERGO Lebensversicherung AG.
   
      Προδικαστικά ερωτήματα
   
   Έχει το άρθρο 15, παράγραφος 1, πρώτο εδάφιο, της οδηγίας 90/619/ΕΟΚ (1), συνεκτιμώμενο με το άρθρο 31, παράγραφος 1, της οδηγίας 92/96/ΕΟΚ (2), όπως είχε μετά τη θέσπιση των άρθρων 35 και 36 σε συνδυασμό με το άρθρο 32 της οδηγίας 2002/83/ΕΚ (3), την έννοια ότι αντιτίθεται σε εθνική ρύθμιση, όπως η ρύθμιση του άρθρου 5a, παράγραφος 2, τέταρτο εδάφιο, VVG (γερμανικός νόμος περί συμβάσεων ασφαλίσεως), όπως είχε μετά την ψήφιση του Drittes Gesetz zur Durchführung versicherungsrechtlicher Richtlinien des Rates der Europäischen Gemeinschaften της 21ης Ιουλίου 1994 (Drittes Durchführungsgesetz/EWG zum VAG) (τρίτος νόμος για την εκτέλεση των σχετικών με το ασφαλιστικό δίκαιο οδηγιών του Συμβουλίου των Ευρωπαϊκών Κοινοτήτων), κατά την οποία το δικαίωμα υπαναχωρήσεως και το δικαίωμα εναντιώσεως αποσβέννυνται το αργότερο μετά πάροδο ενός έτους από την καταβολή του πρώτου ασφαλίστρου, ακόμη και στην περίπτωση που ο ασφαλισμένος δεν έχει ενημερωθεί επαρκώς για το δικαίωμα υπαναχωρήσεως και εναντιώσεως;
   
      (1)  Δεύτερη οδηγία 90/619/ΕΟΚ του Συμβουλίου, της 8ης Νοεμβρίου 1990, για τον συντονισμό των νομοθετικών, κανονιστικών και διοικητικών διατάξεων σχετικά με την πρωτασφάλιση ζωής και τη θέσπιση διατάξεων που σκοπό έχουν να διευκολύνουν την πραγματική άσκηση της ελεύθερης παροχής των υπηρεσιών καθώς και για την τροποποίηση της οδηγίας 79/267/ΕΟΚ (δεύτερη οδηγία σχετικά με την ασφάλεια ζωής), ΕΕ L 330, σ. 50.
   
      (2)  Οδηγία 92/96/ΕΟΚ του Συμβουλίου, της 10ης Νοεμβρίου 1992, για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής, και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής), ΕΕ L 311, σ. 43.
   
      (3)  Οδηγία 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, ΕΕ L 345, σ. 1.